ประกาศคณะกรรมการควบคุมการขนส่งทางบกกลาง ฉบับที่ 1887 (พ.ศ. 2551) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 กรุงเทพมหานคร สายที่ 1080 พหลโยธิน 50-โรงเรียนอนุบาลบุญศรีโรจน์ เป็น ตลาดยิ่งเจริญ-หมู่บ้านเสนาวัฒนา และให้มีรายละเอียดเส้นทางแยกช่วงเพิ่มขึ้นหนึ่งช่วง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๘๘๗ (พ.ศ. ๒๕๕๑)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ กรุงเทพมหานคร สายที่ ๑๐๘๐ พหลโยธิน
๕๐-โรงเรียนอนุบาลบุญศรีโรจน์
เป็น
ตลาดยิ่งเจริญ-หมู่บ้านเสนาวัฒนา และให้มีรายละเอียดเส้นทางแยกช่วงเพิ่มขึ้นหนึ่งช่วง[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๓๔๗ (พ.ศ. ๒๕๒๘) ประกาศ ณ วันที่ ๖ มกราคม ๒๕๒๙
กำหนดเส้นทางสำหรับการขนส่งประจำทางด้วยรถโดยสารหมวด ๔ กรุงเทพมหานคร สายที่ ๑๐๘๐
พหลโยธิน ๕๐-โรงเรียนอนุบาลบุญศรีโรจน์ นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๐/๒๕๕๑
เมื่อวันที่ ๓ มิถุนายน ๒๕๕๑ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๐๘๐
พหลโยธิน ๕๐-โรงเรียนอนุบาลบุญศรีโรจน์ เป็น ตลาดยิ่งเจริญ-หมู่บ้านเสนาวัฒนา
และให้มีรายละเอียดเส้นทางแยกช่วงตลาดยิ่งเจริญ-หมู่บ้านสินทรัพย์นคร โดยให้ใช้รายละเอียดเส้นทางดังต่อไปนี้

สายที่ ๑๐๘๐ ตลาดยิ่งเจริญ-หมู่บ้านเสนาวัฒนา
เริ่มต้นจากสถานที่จอดรถโดยสารประจำทางบริเวณตลาดยิ่งเจริญ
ไปตามถนนพหลโยธินแยกซ้ายไปตามซอยพหลโยธิน ๕๐ ไปตามซอยหมู่บ้านเสนาวัฒนา
จนสุดเส้นทางที่บริเวณหมู่บ้านเสนาวัฒนา
ช่วงตลาดยิ่งเจริญ-หมู่บ้านสินทรัพย์นคร
เริ่มต้นจากสถานที่จอดรถโดยสารประจำทางบริเวณตลาดยิ่งเจริญ ไปตามถนนพหลโยธิน
แยกซ้ายไปตามซอยพหลโยธิน ๕๐ ตรงไปตามถนนเข้าหมู่บ้านสินทรัพย์นคร
ไปสุดเส้นทางที่บริเวณหมู่บ้านสินทรัพย์นคร


ประกาศ
ณ วันที่ ๑๙ มิถุนายน พ.ศ. ๒๕๕๑
ปิยะพันธ์
จัมปาสุต
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง
วัชศักดิ์/ผู้จัดทำ
๑๑
กุมภาพันธ์ ๒๕๕๒

[๑] ราชกิจจานุเบกษา
เล่ม ๑๒๖/ตอนที่ ๑๒ ง/หน้า ๑๖๓/๕ กุมภาพันธ์ ๒๕๕๒